Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19229

e) A zaj minősítési kérelemben szereplő tömehez legkritikusabb (a legnagyobb zajszintet létrehozó) konfigurációt kell alkalmazni. 5.7 Vizsgálati Eljárások 5.7.1 A vizsgálati eljárások legyenek elfogadhatók a bizonyítványt kiadó állam légi-alkalmassági és zaj bizonyítványt kiadó hatóságai számára. 5.7.2 A vizsgálati eljárást és a zajmérést jóváhagyott módszerekkel kell végrehajtani és feldolgozni, hogy az az EPNdB mértékegységben kifejzett ténylegesen érzékelt zajszintnek (EPNL) nevezett zajértékelési mérőszámot adja a 2. Függelékben leírtak szerint. 5.7.3 Az akusztikai adatokat a 2. Függelékben leírt módszerekkel kell módosítani a jelen Fejezetben előírt referencia körülményekre. A sebességre és teljesítményre vonatkozó módosításokat a 2. Függelék 9. pontjában előírtak szerint kell elvégezni. 5.7.4 Ha a tömeg a vizsgálat során eltér a zaj bizonyítványt kérelemben szereplőtől, akkor a szükséges EPNL módosítás felszállásnál 2 EPNdB-t és leszállások esetén 1 EPNdB-t nem haladhatja meg. Mind a felszállási, mind pedig a leszállási körülményekre az EPNL tömeg szerinti változásainak megállapításához a bizonyítványt kiadó hatóság által jóváhagyott adatokat kell használni. Hasonlóképp, a megközelítési repülési pályának a referencia repülési pályától való eltérése miatti EPNL korrekciók értéke 2 EPNdB-nél több nem lehet. 5.7.5 A megközelítési helyzetre a vizsgálati eljárás elfogadható, ha a légijármű állandósult 3 fok ± 0,5 fokos siklópályát követ. 5.7.6 Ha a referencia eljárástól eltérő egyenértékű vizsgálati eljárást alkalmaznak, ezt az eljárást, valamint az eredménynek a referencia eljárásra való minden helyesbítési eljárását is a bizonyítványt kiállító hatóságnak jóvá kell hagynia. A helyesbítések mértéke a felszállások vizsgálatában 16 EPNdB-nél és a megközelítések vizsgálatában 8 EPNdB-nél több nem lehet és, ha a korrekció - sorrend szerint - több mint 8 EPNdB, illetve 4 EPNdB, akkor az eredményként kapott számok nem lehetnek az 5.4 pontban előírt határ zajszintekhez 2 EPNdB-nél közelebb. Megjegyzés. - Az egyenértékű eljárások használatára vonatkozó útmutató anyag az "Environmental Technical Manual on the Use of Procedures in the Noise Certification of Aircraft (Doc 9501) kiadványban található. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes